**NAVODILO ZA PRIDOBITEV OCENE NA DALJAVO – 6. RAZRED**

V šoli smo začeli z obravnavo snovi o gradbeništvu skozi čas, ki smo jo nato zaključili na daljavo. Na daljavo smo predelali tudi temo o izumih skozi čas. Tvoj izdelek bo predstavitev teme iz področja **gradbeništva** ali **izumov** skozi čas.

1. Odloči se, ali bi predstavil zgradbo ali izum.

Če se odločiš za **ZGRADBO:**

1. Izberi zgradbo (na primer piramide, zigurat, grški Partenon, rimska vila, Kolosej, Panteon, srednjeveški grad, samostan…).
2. Opiši jo (zunanji videz, prostori, iz kakšnih materialov je zgrajena).
3. Uvrsti jo v čas (lahko zgodovinsko obdobje, lahko stoletje, mogoče najdeš točno letnico)
4. Predstavi njen pomen: čemu je ta zgradba služila.
5. Opiši življenje ljudi v njej (če so seveda v njej živeli). Če niso, to jasno zapiši.
6. Poišči in zapiši nekaj (vsaj dve) zanimivosti o tej zgradbi.
7. Zapiši, zakaj si se odločil prav za predstavitev te zgradbe.
8. Ali danes še gradimo take ali podobne zgradbe? Pojasni svojo odgovor. Kje si danes lahko ogledamo tako zgradbo, kako zanjo skrbimo?
9. Poišči sliko ali sam nariši izbrano zgradbo.
10. Zapiši vire: kje si našel podatke (lahko zapišeš naslov spletne strani, knjige, revije…).

Če se odločiš za **IZUM:**

1. Izberi izum (na primer kolo, teleskop, parni stroj, fotoaparat, računalnik, …).
2. Opiši ga (zunanji videz, iz kakšnih materialov je izdelan, kako deluje).
3. Uvrsti ga v čas (lahko zgodovinsko obdobje, lahko stoletje, mogoče najdeš točno letnico).
4. Predstavi pomen tega izuma: čemu je služil. Če je znan izumitelj, ga zapiši.
5. Pojasni, kako je olajšal (ali otežil) življenje ljudi.
6. Naštej nekaj zanimivosti (vsaj dve).
7. Zapiši, zakaj si se odločil prav za ta izum.
8. Zapiši, če ta izum uporabljamo še danes, na kakšne načine… Če pa ga ne – zakaj ne?
9. Poišči sliko izuma ali ga sam ilustriraj.
10. Zapiši vire: kje si našel podatke (lahko zapišeš naslov spletne strani, knjige, revije…).

KAKO ZAPIŠEM PREDSTAVITEV: Lahko jo zapišeš ročno ali natipkaš.

KRITERIJI: Vsako upoštevanje navodil ti da eno točko, največ 10.

TOČKOVNIK: 10-9 =**5**, 8-7 =**4**, 6-5 =**3**, 4,3 =**2,** 2, 1, naloga ni oddana =**1**.

POMEMBNO:

* Če nisi prepričan v svojo izbiro izuma ali zgradbe, mi piši. Mnogo zamisli lahko najdeš v učbeniku.
* Nikar ne kopiraj dobesedno besedil iz spleta. Pomagaj si z njimi, a informacije zapiši s svojimi besedami.
* Potrudi se in upoštevaj pravopisna pravila.

**ROK ZA ODDAJO NALOGE**: **25. maj 2020**. Nalogo mi lahko pošljete prej, v tem primeru jo bom lahko prej pregledala in vam sporočila ocene.

**ZGRADBA**

|  |  |
| --- | --- |
| Izbira | 1 |
| Opis | 1 |
| Čas | 1 |
| Pomen | 1 |
| Ljudje | 1 |
| Zanimivosti | 1 |
| Gradnja danes | 1 |
| Zakaj si se odločil za to zgradbo? | 1 |
| Slika | 1 |
| Viri | 1 |

**IZUM**

|  |  |
| --- | --- |
| Izbira | 1 |
| Opis | 1 |
| Čas | 1 |
| Pomen | 1 |
| Ljudje | 1 |
| Zanimivosti | 1 |
| Izum danes | 1 |
| Zakaj si se odločil za ta izum? | 1 |
| Slika | 1 |
| Viri | 1 |